Source: https://www.csmploiesti.ro/2019/12/16/infrangere-la-cn-aurel-vlaicu-pentru-echipa-de-baschet-masculin-a-clubului/
Timestamp: 2020-08-11 18:43:22+00:00

Document:
Înfrângere la CN Aurel Vlaicu pentru echipa de baschet masculin a clubului! | CSM Ploiesti
Înfrângere la CN Aurel Vlaicu pentru echipa de baschet masculin a clubului!
Home / Baschet / Înfrângere la CN Aurel Vlaicu pentru echipa de baschet masculin a clubului!
decembrie1616 decembrie 2019
Echipa de baschet masculin a CSM Ploieşti a încheiat anul 2019 cu o înfrângere, băieţii pregătiţi de Eugeniu Melnic, Ionuţ Ivan şi Robert Munteanu cedând, duminică seară, cu 79-57 (18-14, 27-19, 22-11, 12-13), în deplasarea de la CN Aurel Vlaicu Bucureşti.
Din nou fără câţiva jucători importanţi, Adrian Blidaru, Alex Neguţ, Ştefan Ianuli şi Călin Dumitru absentând din diverse motive, echipa noastră nu a putut ţine ritmul gazdelor decât în primul sfert, pe care l-a cedat la doar patru puncte. Continuarea a fost favorabilă gazdelor, care s-au desprins decisiv în următoarele două secvenţe ale jocului, astfel că sfertul al 4-lea, câştigat la limită de ploieşteni, nu a mai contat.
CSM Ploieşti a început meciul în formula Dogaru (11 puncte, 1×3), Comănescu (5, 1×3), O. Iancu (17, 3×3), Al. Chirilă (10, 2×3) şi Carabulea (12, 1×3), pe parcurs intrând şi Teodorescu (2), Fl. Preda, Cr. Velcea, B. Nicolae şi G. Ioniţă.
Pentru CSM Ploieşti, acesta a fost ultimul meci din 2019, confruntarea cu U-Banca Transilvania 2 Cluj-Napoca, programată pe 22 decembrie, fiind amânată pentru 25 ianuarie 2020. Primul joc oficial al băieţilor noştri va fi, însă, cel de pe 12 ianuarie, de la Rapid Bucureşti.
Rezultate concursuri angajare CSM Ploieşti – Inspector Achiziţii Publice şi Inspector Serviciul Financiar Contabilitate, proba scrisăEchipa de minivolei băieţi a CSM Ploieşti, două victorii obţinute în turneul de la Buzău!

References: CSM 
 CSM 

CSM 
 CSM 
 CSM 
 CSM